ร้านอาหารที่อยู่ในลิสที่เล็งไว้นานแล้วว่าจะต้องมาชิมให้ได้และแล้ววันนี้ก็ได้มาสมใจจากที่เคยผ่านไปผ่านมาตั้งแต่ร้านยังคนไม่พลุกผล่านมาก จนเดี๋ยวนี้มีลูกค้าค่อยข้างมาก ซึ่งก็เป็นปัจจัยหนึ่งที่บอกได้ว่าร้านนี้มีดีจริงๆ
เมนูที่สั่งวันนี้จานแรกที่มาเสิร์ฟคือกิมจิแค่ทานเล่นเล่นเพลินก็อร่อยรสชาติรับรองที่นี่ค่อนข้างเข้มข้นจัดจ้านแกล้มกับเหล้าบ๊วยนี้มันช่างเข้ากันจริงๆ ต่อมาคือปลาดิบรวมชุดเล็ก เต้าหู้ทอดทรงเครื่อง ยำทูน่าสไตล์ญี่ปุ่น ข้าวปั้นหน้าไข่แซลมอน และหัวปลาแซลมอนต้มซีอิ๊ว รสชาติอาหารดีและผ่านทุกอย่างถึงขั้นเลิฟๆ แต่พอทานเสร็จรู้สึกว่าหน้าชาๆและหิวน้ำแฮะ ไม่รู้ว่าเป็นเพราะแพ้อะไร แต่ปรกติเวลาไปทานอาหารญี่ปุ่นที่อื่นก็ไม่เป็น ไม่อยากจะคิดว่าเป็นเพราะผงชูรส แต่สำหรับรสชาติอะไรแบบนี้คงต้องมีรอบสองเพื่อพิสูจน์อีกรอบนึงแน่นอน
